b'\n_START_ARTICLE_\nSuhoi Su-25\n_START_PARAGRAPH_\nSuhoi Su-25 este un avion cu reac\xc8\x9bie cu un singur loc, cu dou\xc4\x83 motoare dezvoltat \xc3\xaen Uniunea Sovietic\xc4\x83 de Biroul de Proiectare Suhoi. A fost proiectat s\xc4\x83 asigure suport aerian la sol pentru For\xc8\x9bele Terestre Sovietice. Primul prototip a zburat prima dat\xc4\x83 pe 22 februarie 1975. Dup\xc4\x83 testare avionul a intrat \xc3\xaen produc\xc8\x9bia de serie \xc3\xaen 1978 la Tbilisi \xc3\xaen Republica Sovietic\xc4\x83 Georgia. NATO i-a atribuit numele de cod Frogfoot. Variantele de mai devreme includeau avionul de antrenament cu dou\xc4\x83 locuri Su-25UB, avionul Su-25BM pentru distrugerea \xc8\x9bintei \xc8\x99i avionul Su-25K pentru clien\xc8\x9bii de export. Variante \xc3\xaembun\xc4\x83t\xc4\x83\xc8\x9bite includ avionul Su-25T \xc8\x99i avionul mai mult \xc3\xaembun\xc4\x83t\xc4\x83\xc8\x9bit Su-25TM. \xc3\x8en 2007, avionul Su-25 este singurul avion blindat \xc3\xaenc\xc4\x83 \xc3\xaen produc\xc8\x9bie. Este \xc3\xaenc\xc4\x83 \xc3\xaen serviciu \xc3\xaen Rusia \xc8\x99i \xc3\xaen multe alte state CIS precum \xc8\x99i la al\xc8\x9bi clien\xc8\x9bi de export. \xc3\x8en timpul celor 25 de ani \xc3\xaen serviciu, avionul Su-25 a participat la ac\xc8\x9biuni \xc3\xaempreun\xc4\x83 cu numeroase for\xc8\x9be aeriene. A fost mult implicat \xc3\xaen r\xc4\x83zboiul sovietic din Afganistan, zbur\xc3\xa2nd \xc3\xaen misiune de contrainsurgen\xc8\x9b\xc4\x83 \xc3\xaempotriva mujahedinilor. For\xc8\x9ba Aerian\xc4\x83 Irakian\xc4\x83 a folosit avioane Su-25 \xc3\xaempotriva Iranului \xc3\xaen timpul r\xc4\x83zboiului dintre Iran \xc8\x99i Irak din 1980-1988. Majoritatea dintre avioane au fost distruse sau refugiate \xc3\xaen Iran \xc3\xaen R\xc4\x83zboiul din Golf din 1991. Zece ani mai t\xc3\xa2rziu, For\xc8\x9ba Aerian\xc4\x83 Macedonean\xc4\x83 au folosit avioane Su-25 \xc3\xaempotriva separati\xc8\x99tilor albanezi \xc3\xaen conflictul macedonean din 2001.\n_START_SECTION_\nProiectare\n_START_PARAGRAPH_\nAvionul are o form\xc4\x83 aerodinamic\xc4\x83 normal\xc4\x83 cu o arip\xc4\x83 trapezoidal\xc4\x83 montat\xc4\x83 \xc3\xaen mijloc \xc8\x99i o fr\xc3\xa2n\xc4\x83 \xc8\x99i o coad\xc4\x83 de avion conven\xc8\x9bionale. Numeroase metale diferite \xc3\xaen diferite cantit\xc4\x83\xc8\x9bi sunt folosite \xc3\xaen construc\xc8\x9bia structurii: 60% aluminiu, 19% o\xc8\x9bel, 13,5%titan, 2% aliaj din magneziu \xc8\x99i 5,5% alte materiale.'